
Prin Referatul nr.SC2005-002409 din 11.02.2005, s-au făcut propuneri privind modificarea HCLMT nr.316 din 16.12.2003, Regulamentul de funcţionare a cimitirelor şi crematoriilor administrate de Primăria Municipiului Timişoara. 

Pe parcursul a 10 zile s-au primit recomandări cu privire la Proiectul de hotărîre de modificare a Regulamentului de funcţionare a cimitirelor şi crematoriilor administrate de Primăria Municipiului Timişoara, acesta fiind supus, în final, dezbaterii publice din data de 17.03.2005.

În urma dezbaterii, s-au făcut şi alte propuneri pentru unele articole, în contradictoriu cu propunerile existente înainte de dezbaterea publică care reprezintă anexa 2 la Proiectul de hotărâre. Aceste propuneri făcute de către societăţi comerciale cu profil de construcţii funerare, de Asociaţia foştilor refugiaţi, strămutaţi şi expulzaţi din Ardealul de Nord, transmise, ulterior în scris, se cer a fi introduse în propunerile de modificare a Regulamentului de funcţionare a cimitirelor şi crematoriilor administrate de Primăria Municipiului Timişoara. Dintre aceste propuneri prezentate la dezbaterea publică, Asociaţia foştilor refugiaţi, strămutaţi şi expulzaţi din Ardealul de Nord la art. 19 alineat 2 şi art. 21 cere complectarea articolelor pentru a defini locurile de înhumare gratuite, adăugîndu-se cuvîntul “pe veci”. De asemenea, la art. 80, în cadrul dezbaterii, s-a cerut asigurarea pazei cimitirelor “24 ore din 24 ore”.

Ca urmare a celor arătate mai sus, propunem modificarea Regulamentului de funcţionare a cimitirelor şi crematoriilor administrate de Primăria Municipiului Timişoara, conform propunerilor făcute în proiectul de hotărâre înaintat cu Referatul nr. SC2005-002409 din 11.02.2005 cu complectarea şi modificarea articolelor 19,21 şi 80 potrivit celor menţionate anterior.

